CELEX: 62016TN0264
Language: hr
Date: 2016-05-27 00:00:00
Title: Predmet T-264/16: Tužba podnesena 27. svibnja 2016. – Korea National Insurance protiv Vijeća i Komisije

8.8.2016   
            
            
               HR
            
            
               Službeni list Europske unije
            
            
               C 287/24
            
         Tužba podnesena 27. svibnja 2016. – Korea National Insurance protiv Vijeća i Komisije
   (Predmet T-264/16)
   (2016/C 287/30)
   Jezik postupka: engleski
   
      Stranke
   
   
      Tužitelj: Korea National Insurance Corp. (Pyongyang, Demokratska Narodna Republika Koreja) (zastupnici: M. Lester i S. Midwinter, Barristers, T. Brentnall i A. Stevenson, Solicitors)
   
      Tuženici: Vijeće Europske unije i Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Vijeća (ZVSP) 2016/475 od 31. ožujka 2016. o izmjeni Odluke 2013/183/ZVSP o mjerama ograničavanja protiv Demokratske Narodne Republike Koreje i Provedbenu uredbu Komisije (EU) 2016/659 оd 27. travnja 2016. o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje u dijelu u kojem se tim aktima tužitelja uvrštava u Prilog V. Uredbi Vijeća EZ 329/2007 i u Prilog II. Odluci 2013/183/ZVSP;
            
         
               —
            
            
               naloži tuženicima snošenje tužiteljevih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog, kojim tvrdi da tuženici nisu naveli prikladne odnosno dovoljne razloge za tužiteljevo uvrštenje.
            
         
               2.
            
            
               Drugi tužbeni razlog, kojim tvrdi da su tuženici očito pogriješili kad su utvrdili da je u tužiteljevom slučaju ispunjen bilo koji od kriterija za navođenje u pobijanim mjerama, te da nema činjeničnog temelja za to uvrštenje.
            
         
               3.
            
            
               Treći tužbeni razlog, kojim se navodi da su tuženici prekršili načela zaštite podataka.
            
         
               4.
            
            
               Četvrti tužbeni razlog, kojim se navodi da su tužitelji neopravdano i neproporcionalno prekršili tužiteljeva temeljna prava, uključujući pravo na zaštitu njegovog vlasništva, poslovanja i ugleda.